Pielikums Nr. 1

Madonas novada pašvaldības domes

27.03.2025. lēmumam Nr. 168

(protokols Nr. 6, 52.p.)

**Sadarbības līgums**

**Par sadarbību Eiropas Sociālā fonda Plus projekta Nr. 4.2.4.2/1/24/I/001 “Atbalsts pieaugušo individuālajās vajadzībās balstītai pieaugušo izglītībai” īstenošanā**

Rīga, *Dokumenta datums ir tā parakstīšanas datums\**

Valsts izglītības attīstības aģentūra (turpmāk – Aģentūra), tās Pieaugušo izglītības departamenta direktores Elīnas Purmales-Baumanes personā, kura rīkojas saskaņā ar Aģentūras 2024. gada 21. jūnija rīkojumu Nr. 1.-5.2/87 “*Par atbildīgās struktūrvienības, amatpersonas un paraksta tiesību noteikšanu”*, no vienas puses, un

***Pašvaldības nosaukums*** (turpmāk – Partneris), tās *amats Vārds Uzvārds* personā, kurš darbojas pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses,

abi kopā turpmāk tekstā saukti – Puses, bet katrs atsevišķi – Puse,

pamatojoties uz Ministru kabineta 2024. gada 7. maija noteikumu Nr. 283 “Eiropas Savienības Kohēzijas politikas programmas 2021.–2027. gadam 4.2.4. specifiskā atbalsta mērķa “Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas  uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.2. pasākuma “Atbalsts pieaugušo individuālajās vajadzībās balstītai pieaugušo izglītībai” īstenošanas noteikumi” (turpmāk – MK noteikumi Nr. 283) 3. punktā, 14.2. un 19. punktā**noteikto,**

VIENOJAS par sadarbību projekta Nr. 4.2.4.2/1/24/I/001 “Atbalsts pieaugušo individuālajās vajadzībās balstītai pieaugušo izglītībai“ īstenošanā (turpmāk – Projekts) un noslēdz šādu sadarbības līgumu (turpmāk – Līgums):

1. **Līguma mērķis, priekšmets un piemērojamie normatīvie akti**
	1. Līguma mērķis – nodrošināt sadarbību starp Aģentūru un Partneri Projekta atbalstāmo darbību īstenošanā un rezultātu sasniegšanā.
	2. Līgums nosaka Pušu pienākumus un tiesības Projekta īstenošanā, Partnera darbības atbilstības novērtēšanas kārtību un Partnerim piešķirto finanšu līdzekļu apmēru darbību īstenošanai atbilstoši Projektam.
	3. Pildot Līgumā noteiktos pienākumus un saistības, Puses apņemas piemērot spēkā esošos Latvijas Republikas un Eiropas Savienības normatīvos aktus. Gadījumā, ja piemērojamais normatīvais akts vai atsevišķa tiesību norma tiek grozīta vai zaudē spēku, ir piemērojams spēkā esošais normatīvais akts un tiesību norma, kas regulē attiecīgo jautājumu, neatkarīgi no tā, vai Līgumā uz to ir vai nav dota tieša norāde.
2. **Aģentūras pienākumi un tiesības**
	1. Aģentūrai ir pienākums:
		1. Īstenot Projektu, nodrošinot tiesisku un efektīvu Projekta vadību;
		2. Uzsākot Līguma izpildi, iepazīstināt Partneri ar atbilstošajiem atskaišu veidlapu paraugiem u.c. dokumentiem, kas nepieciešami Partnera pienākumu veikšanai;
		3. Sniegt Partnerim informatīvo, konsultatīvo un metodisko atbalstu Projekta atbalstāmo darbību īstenošanā un rezultātu sasniegšanā, tajā skaitā organizēt informatīvus, mērķkomunikācijas un kapacitātes stiprināšanas pasākumus, tostarp pašvaldību Pieaugušo izglītības koordinatoru un pieaugušo izglītības speciālistu prasmju stiprināšanai;
		4. Nodrošināt Partneri ar informāciju par atbalsta iespējām Projekta mērķa grupai - nodarbinātās personas, kuras sasniegušas vismaz 18 gadu vecumu, prioritāri atbalstu sniedzot nodarbinātajiem ar zemu izglītības līmeni (pabeigta vai nepabeigta pamatizglītība vai vispārējā vidējā izglītība), nodarbinātajiem vecumā no 50 gadiem, kā arī bēgļiem un personām ar alternatīvo statusu (turpmāk - mērķa grupas personas vai mērķa grupa);
		5. Nodrošināt Partnerim nepieciešamo finansējumu atbilstoši MK noteikumu Nr.283 23.9. apakšpunktam mērķa grupas informēšanai un piesaistei Projektā un karjeras konsultāciju sniegšanai saskaņā ar Izglītības un zinātnes ministrijas 2025. gada 3. februārī apstiprinātās metodikas *“Vienas vienības izmaksu standarta likmes aprēķina un piemērošanas metodika mērķa grupas personu iesaistei un karjeras konsultāciju īstenošanai Eiropas Savienības Kohēzijas politikas programmas 2021. – 2027. gadam 4.2.4. specifiskā atbalsta mērķa “Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.2. pasākuma “Atbalsts pieaugušo individuālajās vajadzībās balstītai pieaugušo izglītībai”* ietvaros" (turpmāk – Metodika) noteikto;
		6. Nodrošināt Līguma 3.2. un 3.3. apakšpunktā noteiktām personām to funkciju veikšanai nepieciešamajā apjomā piekļuvi Aģentūras uzturētajā Prasmju pārvaldības platformā.
	2. Aģentūrai ir tiesības:
		1. Pieprasīt un saņemt no Partnera nepieciešamo informāciju un dokumentāciju par Projekta atbalstāmo darbību īstenošanu un rezultātu sasniegšanu;
		2. Pieprasīt un saņemt visus nepieciešamos dokumentus un skaidrojumus, kas saistīti ar Līguma izpildi;
		3. Veikt Partnera Projekta īstenošanas darbības novērtēšanas vizītes darbību īstenošanas vietā.
3. **Partnera pienākumi un tiesības**

* 1. Īstenojot MK noteikumu Nr. 28321.2. apakšpunktā noteiktās atbalstāmās darbības, Partnerim ir pienākums:
		1. informēt mērķa grupas personas par Projektā plānotajām mācību iespējām un piesaistīt dalībai Projektā;
		2. konsultēt mērķa grupas personas par Projektā pieejamām atbalsta iespējām;
		3. sniegt ieteikumus par pieejamo karjeras atbalstu, izmantojot individuālu pieeju atbilstoši mērķa grupas personu vajadzībām;
		4. nodrošināt informācijas pieejamību par mācību un papildus atbalsta iespējām Projektā, izplatīt to pašvaldības teritorijā.
	2. Lai īstenotu Līguma 3.1. apakšpunktā noteikto, Partneris nodrošina Pieaugušo izglītības koordinatora (turpmāk – Koordinators) piesaisti un darbību pašvaldībā Projekta ietvaros, kura pienākumi ietver:
		1. mērķa grupas personas uzrunāšanu un konsultēšanu;
		2. sākotnējo mērķa grupas personas informēšanu un motivēšanu iesaistīties Projektā, īstenojot diferencētu pieeju atbilstoši vecumam, dzimumam, nodarbinātībai u.c.;
		3. informācijas sniegšanu mērķa grupas personām par dalību Projektā, par Projektā plānotajām mācību iespējām, par piedāvātajiem papildu atbalsta pasākumiem, īstenojot individualizētu pieeju;
		4. skaidrojumu sniegšanu par pieejamo atbalsta pasākumu atšķirībām, informējot arī par citiem pieejamiem mācību atbalsta pasākumiem, tostarp nepieciešamības gadījumā palīdzot mērķa grupas personai pieņemt lēmumu;
		5. atbalstu mērķa grupas personai izveidot individuālo mācību kontu Prasmju pārvaldības platformā, lai pieteiktos mācībām un reģistrētos atbalsta saņemšanai;
		6. pasākumu organizēšana pieaugušajiem, lai veicinātu viņu motivāciju un izpratni par mācīšanos.
	3. Lai īstenotu MK noteikumu Nr. 283 21.4. apakšpunktā noteikto atbalstāmo darbību, ievērojot MK noteikumu Nr. 283 47. punktā noteikto, Partneris var nodrošināt pašvaldības karjeras konsultanta ar atbilstošu izglītību (ja Partneris nodrošina karjeras konsultāciju pakalpojuma pieejamību) (turpmāk – Karjeras konsultants) piesaisti un darbību pašvaldībā Projekta ietvaros, kurš mērķa grupas personai:
		1. sniedz individuālas karjeras konsultācijas, konsultējot mērķa grupas personas karjeras izvēles jomā un sniedzot psiholoģisku atbalstu personām ar zemu izglītības līmeni nedrošības barjeru pārvarēšanai;
		2. sniedz informāciju par darba tirgus tendencēm, vajadzībām un pieejamām izglītības iespējām;
		3. izveido karjeras attīstības plānu, kas ietver informāciju par personas dalības mācībās mērķi, darba pieredzi, iepriekš iegūto izglītību, apgūtajām prasmēm un kompetencēm, kā arī nepieciešamo mācību atbalstu personas turpmākai profesionālās kompetences attīstībai atbilstoši darba tirgus vajadzībām un personas izvirzītajiem karjeras attīstības mērķiem;
		4. izstrādājot karjeras attīstības plānu, ieteikumus sniedz atbilstoši MK noteikumu Nr. 283 47.2. apakšpunktā minētajiem nosacījumiem, ievērojot MK noteikumu Nr. 283 41. punkta nosacījumus;
		5. atbilstoši personas karjeras attīstības mērķiem iesaka un novirza uz Projekta īstenošanā iesaistītām izglītības iestādēm personu zināšanu, kompetenču un prasmju novērtēšanai un kompetenču attīstības plāna izstrādei;
		6. sniedz skaidrojumu par pieejamo atbalsta pasākumu atšķirībām, informējot arī par citiem pieejamiem mācību atbalsta pasākumiem.
	4. Partneris informē Aģentūru par Koordinatora un Karjeras konsultanta datiem: vārds, uzvārds, amats, iestāde, kontaktinformācija.
	5. Partneris iesniedz Aģentūrai pārskatu par Projekta ietvaros veiktajām atbalstāmajām darbībām un sasniegtajiem rezultātiem atbilstoši Metodikas 1. pielikumam un pārskatu par individuālu karjeras konsultāciju nodrošināšanu mērķa grupas personām atbilstoši Metodikas 2. pielikumam, kas ietver arī mērķa grupas personas apliecinājumu par saņemto atbalstu, Līguma 4.3. apakšpunktā norādītajā termiņā.
	6. Partneris nepieļauj interešu konfliktus Projekta īstenošanā. Par iespējamām interešu konflikta situācijām Partneris nekavējoties informē Aģentūru. Interešu konflikta jēdziens ir tulkojams atbilstoši piemērojamajiem Eiropas Savienības un Latvijas Republikas normatīvajiem aktiem, ar to saprotot ikvienu situāciju, kad personīgu, ģimenes, ekonomisko interešu vai citu apstākļu dēļ var tikt apšaubīta personas objektivitāte, pieņemot būtiskus ar Projekta īstenošanu saistītus lēmumus.
	7. Partneris nodrošina, ka pieejamie Projekta finanšu līdzekļi tiks izlietoti saskaņā ar MK noteikumos Nr. 283noteiktajām Projekta atbalstāmajām darbībām un attiecināmiem izdevumiem.
	8. Partneris apņemas nepieļaut dubultfinansēšanas risku par vienu un to pašu darbību, tostarp nodrošinot, ka viena un tā pati mērķa grupas persona nesaņem vienu un to pašu pakalpojumu vairākas reizes publiskā finansējuma ietvaros.
	9. Partnerim ir tiesības:
		1. Pieprasīt un saņemt Aģentūras informatīvo, konsultatīvo un metodisko atbalstu Projekta atbalstāmo darbību īstenošanā;
		2. Līgumā noteiktajos termiņos saņemt finansējumu atbilstoši MK noteikumu Nr. 28323.9. apakšpunktā un Metodikā noteiktajam.
1. **Finanšu līdzekļi un to piešķiršana**
	1. Ar mērķa grupas informēšanu un piesaisti Projektā saistītās Koordinatora atlīdzības izmaksas un ar individuālu karjeras konsultāciju sniegšanu saistītās Karjeras konsultanta atlīdzības izmaksas tiek noteiktas saskaņā ar Metodiku.
	2. Projekta īstenošanai plānotos finanšu līdzekļus Partneris saņem Projektam atvērtā norēķinu kontā Valsts kasē.
	3. Lai Aģentūra apstiprinātu attiecināmo izmaksu apjomu, Partneris līdz tekošā mēneša 10. datumam iesniedz pārskatu par Projekta ietvaros veiktajām atbalstāmajām darbībām un sasniegtajiem rezultātiem par iepriekšējo mēnesi atbilstoši Metodikas 1. pielikumam un Metodikas 2. pielikumam.
	4. Aģentūra 20 (divdesmit) darba dienu laikā no Līguma 4.3. apakšpunktā minēto pārskatu saņemšanas dienas veic tās pārbaudi (ja nav nepieciešami precizējumi), pārliecinās par mērķa grupas personu atbilstību MK noteikumu Nr. 283 3.punktam.
	5. Aģentūra pārskaita Partnerim finanšu līdzekļus 15 (piecpadsmit) darba dienu laikā pēc 4.4. apakšpunktā minētās pārbaudes veikšanas.
	6. Ja Partneris nepilda Līgumā noteiktos pienākumus vai iesniegtajā dokumentācijā konstatēti neatbilstoši veikti izdevumi, Aģentūrai ir tiesības apturēt vai samazināt attiecināmo finansējuma daļu vai atgūt neatbilstoši veiktos izdevumus.
2. **Kvalitāte un savlaicīgums**
	1. No Līguma izrietošās saistības abas Puses apņemas izpildīt kvalitatīvi, ievērojot pienācīgu rūpību un uzmanību.
	2. Gadījumā, ja Līguma uzdevumu izpildes gaitā Partneris konstatē, ka no Līguma izrietošo saistību kvalitatīva un savlaicīga izpilde nav iespējama, vai ir radušies citi šķēršļi, kas kavē šo saistību izpildi atbilstoši Līguma noteikumiem, Partnerim ir pienākums par to nekavējoties paziņot Aģentūrai un darīt visu nepieciešamo, lai šos šķēršļus novērstu.
	3. Gadījumā, ja tiek konstatēts, ka nav iespējams ievērot nepieciešamo dokumentu iesniegšanas termiņus, Partneris par to paziņo Aģentūrai ne vēlāk kā 15 (piecpadsmit) darba dienas pirms attiecīgā termiņa iestāšanās.
3. **Grāmatvedības noteikumi**
	1. Partneris ar Līguma spēkā stāšanās dienu Projektam nodrošina atsevišķu grāmatvedības uzskaiti un finanšu plānošanu atbilstoši Latvijas Republikas normatīvajiem aktiem un starptautiskajiem grāmatvedības standartiem.
	2. Partneris sagatavo maksājumu uzdevumus, norādot budžeta izdevumu ekonomiskās klasifikācijas kodus atbilstoši spēkā esošajiem Latvijas Republikas normatīvajiem aktiem par budžeta izdevumu ekonomisko klasifikāciju.
4. **Norādījumi**

Papildus Līgumā noteiktajiem pienākumiem un saistībām, Partneris, īstenojot Projekta atbalstāmās darbības, apņemas pildīt ar Projekta īstenošanu saistītus Aģentūras norādījumus rakstveidā vai mutvārdos, tai skaitā uzsākt Līguma 3.2. un 3.3. apakšpunktos norādīto atbalstāmo darbību veikšanu ne ātrāk, kā pēc Aģentūras norādījuma.

1. **Dokumenti un to glabāšanas noteikumi**
	1. Partneris nodrošina, ka Projekta lietvedība ir nošķirta no iestādes kopējās lietvedības;
	2. Partneris nodrošina, lai visā dokumentācijā (tajā skaitā maksājumu uzdevumos), kas attiecas uz Projekta īstenošanu, tiek norādīts Projekta Nr. 4.2.4.2/1/24/I/001.
	3. Partneris nodrošina visas ar Projekta īstenošanu saistītās dokumentācijas (jebkuru ar Projektu saistīto sarakstes dokumentu, veikto maksājumu apliecinošo dokumentu oriģinālu vai to atvasinājumu ar juridisku spēku u.c.) uzglabāšanu līdz 2035. gada 31. decembrim.
	4. Partneris nodrošina ar Projekta īstenošanu saistīto dokumentu kopiju iesniegšanu vai uzrādīšanu trīs darba dienu laikā pēc Aģentūras pieprasījuma.
2. **Konfidencialitāte**
	1. Ikviena no Pusēm apņemas neizpaust no otras Puses vai citām Projektā iesaistītajām personām Projekta atbalstāmo darbību īstenošanas gaitā saņemtu konfidenciāla satura informāciju, kas Pusēm kļuvusi zināma Projekta ieviešanas gaitā.
	2. Informācija nav uzskatāma par konfidenciālu, ja tā ir publiski pieejama saskaņā ar Latvijas Republikas normatīvajiem aktiem.

1. **Atbildība**
	1. Puses patstāvīgi atbild par visiem zaudējumiem, kas to neatbilstošas rīcības (darbības vai bezdarbības) rezultātā Projekta ietvaros radušies Aģentūrai, Partnerim, citiem Projektā iesaistītajiem partneriem vai jebkurai citai personai.
	2. Puses patstāvīgi atbild par sniegto ziņu, informācijas un dokumentācijas pareizību un atbilstību patiesībai.
	3. Partnerim ir pienākums viena mēneša laikā no Aģentūras rakstveida pieprasījuma nosūtīšanas, atgriezt neattiecināmo izmaksu summu norādītajā apjomā Projektam atvērtajā Valsts kases norēķinu kontā.
	4. Aģentūra nav atbildīga par jebkādiem zaudējumiem, kas radušies Partnerim Līgumā noteikto pienākumu izpildes gaitā, it īpaši gadījumos, kad Līguma izbeigšanas rezultātā Līguma pienākumu izpilde tiek pārtraukta.
	5. Neattiecināmās izmaksas Partneris sedz no saviem finanšu līdzekļiem.
	6. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja šīs saistības nevarēja tikt izpildītas nepārvaramas varas, ārkārtēju apstākļu rezultātā, kurus Puses nevarēja paredzēt un novērst. Par nepārvaramas varas apstākli tiek atzīts notikums, no kura nav iespējams izvairīties un kura sekas nav iespējams pārvarēt, notikums, kuru Līguma slēgšanas brīdī nebija iespējams paredzēt, notikums, kas nav radies Puses vai tās kontrolē esošas personas kļūdas vai rīcības dēļ, notikums, kas padara saistību izpildi ne tikai apgrūtinošu, bet neiespējamu.
	7. Puse, kurai kļuvis neiespējami izpildīt saistības Līguma 10.6. apakšpunktā minēto apstākļu dēļ, 10 (desmit) darba dienu laikā paziņo otrai Pusei par šādu apstākļu iestāšanos un izbeigšanos. Ja paziņojums nav izdarīts noteiktajā laikā, vainīgā puse zaudē tiesības atsaukties uz nepārvaramu varu.
2. **Pārbaudes un audits**
	1. Partneris apliecina, ka līdz Aģentūras noteiktam termiņamnodrošinās Aģentūras, Centrālās finanšu un līgumu aģentūras, Eiropas Komisijas, Eiropas Biroja krāpšanas apkarošanai, Korupcijas novēršanas un apkarošanas biroja, ES fondu vadībā iesaistīto institūciju, Valsts kontroles un Iepirkumu uzraudzības biroja pārstāvjiem pieeju visu ar Projekta īstenošanu saistīto dokumentu oriģināliem un grāmatvedības sistēmai, kā arī attiecīgā Projekta īstenošanas vietai.
	2. Partneris nodrošinās iespējas veikt uzraudzību un kontroli visā Līguma darbības laikā, nodrošinot Līguma 11.1. apakšpunktā noteikto institūciju likumīgo prasību izpildi un iespēju tikties ar Projekta dalībniekiem un brīvu pieeju saviem grāmatvedības dokumentiem, informācijai, finanšu līdzekļiem, telpām un citām materiālām vērtībām, kas attiecas uz veicamo pārbaudi vai auditu.
	3. Aģentūra veic Partnera darbības novērtēšanas vizītes (tai skaitā attālināti).
	4. Līguma 11.3. apakšpunktā minētās Partnera darbības novērtēšanas vizītes var tikt veiktas visā Līguma darbības laikā. Novērtēšanas vizīšu skaits nav ierobežots un tās var tikt veiktas arī bez brīdinājuma.
	5. Pārbaudes vizītes var veikt Eiropas Komisija vai citas attiecīgajos Eiropas Savienības vai Latvijas Republikas normatīvajos aktos noteiktas kompetentas institūcijas tām ar normatīvo aktu piešķirtajā termiņā.
	6. Par Partnera darbības novērtēšanas un pārbaudes vizītes rezultātiem Aģentūra informē Partneri un nepieciešamības gadījumā norāda novēršamos trūkumus. Šādi norādījumi Partnerim ir saistoši un izpildāmi Aģentūras norādītajā laika periodā.
	7. Lai nodrošinātu Līguma 11.2., 11.3. un 11.5. apakšpunktā noteikto prasību izpildi, Partneris apņemas Aģentūrai, Eiropas Komisijai vai citai saskaņā ar Eiropas Savienības vai Latvijas Republikas normatīvajiem aktiem, kompetentai institūcijai:
		1. sniegt visu nepieciešamo informāciju par Līgumā paredzēto pienākumu izpildes gaitu;
		2. nodrošināt atbilstošas pieejas tiesības Līguma izpildes vietām, telpām, dokumentu oriģināliem un citai ar Līguma pienākumu izpildi saistītajai informācijai, tai skaitā – elektroniskā formātā esošai informācijai;
		3. nepieciešamības gadījumā nodrošināt iespēju organizēt intervijas ar Līguma izpildē iesaistītajām personām;
		4. nodrošināt atbilstošus apstākļus (telpas, darba apstākļus u.tml.) dokumentu pārbaudei;
		5. nepieciešamības gadījumā izsniegt pieprasīto dokumentu kopijas;
		6. nodrošināt Partnera atbildīgo personu klātbūtni;
		7. sniegt citu nepieciešamo palīdzību un atbalstu.
3. **Personas datu apstrāde**
	1. Puses apstrādā personas datus ievērojot Eiropas Parlamenta un Padomes 2016. gada 27. aprīļa Regulas (ES) Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b, c un e apakšpunkta prasības, Ministru kabineta 2023. gada 21. marta noteikumu Nr. 135 “Eiropas Savienības fondu projektu pārbaužu veikšanas kārtība 2021.–2027. gada plānošanas periodā” 45. punkta, un MK noteikumu Nr. 283 prasības.
	2. Katra no Pusēm apzinās, ka Līguma ietvaros saņemot personas datus no otras Puses, tā kļūst par saņemto personas datu pārzini ar personas datu saņemšanas brīdi.
	3. Partneris kā personas datu pārzinis Aģentūrai nodod identifikācijas datus - **vārds, uzvārds, personas kods, dzimšanas datums, paraksts, kontaktinformācijas datus.**
	4. **Aģentūra** kā personas datu pārzinis apstrādā Līguma 12.3. apakšpunktā minētos datus.
	5. Puses apstrādā tikai tādus personas datus, kas atbilstoši normatīvo aktu prasībām nepieciešami Projekta īstenošanai.
	6. Puses saistībā ar personu datu apstrādi apņemas veikt visus nepieciešamos tehniskos un organizatoriskos pasākumus, lai tiktu nodrošināta datu subjektu tiesību aizsardzība un personas datu drošība.
	7. Puses vienojas, ka gadījumā ja personas datu apstrāde (nodošana) notiek izmantojot elektronisko pastu, Puses iespēju robežās izmanto personas datu šifrēšanas iespēju vai ja tas nav iespējams, vienojas par citu Pusēm pieņemamu un drošu personas datu apstrādes (nodošanas) veidu.
	8. Puses nodrošina, ka personas datu apstrādi Prasmju pārvaldības platformā un ārpus tās veic un datiem var piekļūt tikai Pušu darbinieki, kuri tam ir pilnvaroti.
	9. Puses aizsargā Projekta īstenošanas laikā iegūtos personas datus pret neatļautu datu apstrādi, bet jo īpaši pret neatļautu izpaušanu, nosūtīšanu vai iznīcināšanu.
	10. Partneris nekavējoties, bet ne vēlāk kā 24 stundu laikā pēc atklāšanas informē Aģentūru par notikušu personas datu aizsardzības pārkāpumu attiecībā uz Aģentūras nodotajiem personas datiem.
	11. Puses sadarbojas ar uzraudzības iestādi saistībā ar datu incidentu izmeklēšanu un novēršanu.
	12. Puses apņemas sniegt viena otrai palīdzību datu subjektu un iestāžu pieprasījumu risināšanā, kas saistīti ar šajā līgumā noteikto personas datu apstrādi.
	13. Partneris apliecina, ka Karjeras konsultantu, Koordinatoru un kontaktpersonu datus, ko tas iesniedz Aģentūrai, ir ieguvis likumīgi un tam ir tiesības šos personas datus izpaust minētajā nolūkā, kā arī apstiprina, ka šīs personas ir informētas par Pušu veikto personas datu apstrādi un datu nodošanu otrai Aģentūrai.
4. **Informācijas un publicitātes pasākumu īstenošana**
	1. Partneris nodrošina informācijas un komunikācijas pasākumus saskaņā ar Eiropas Savienības un Latvijas Republikas normatīvajos aktos noteikto.
	2. Ja Aģentūra nepieprasa citādi, Partneris jebkurā ar Projektu saistītā publikācijā, paziņojumā, konferencē vai seminārā norāda, ka pasākums tiek finansēts ar Eiropas Sociālā fonda Plus atbalstu.
	3. Partneris nodrošina aktuālas informācijas par Projekta īstenošanu izvietošanu savā tīmekļa vietnē ne retāk kā reizi trijos mēnešos.
5. **Līguma spēkā stāšanās un izpildes termiņš**
	1. Līgums stājas spēkā ar tā abpusējas parakstīšanas brīdi.
	2. Līguma izpildes termiņš ir no Līguma spēkā stāšanās brīža līdz pilnai Pušu pienākumu izpildei.
6. **Līguma grozīšana un izbeigšana**
	1. Pusēm ir tiesības grozīt vai izbeigt Līgumu, tikai pamatojoties uz savstarpēju rakstveida vienošanos, kas ir Līguma neatņemama sastāvdaļa.
	2. Līguma 15.1. apakšpunkts nav piemērojams, ja Līgums tiek grozīts vai izbeigts saskaņā ar Līguma 15.4. apakšpunktā noteikto.
	3. Līgums ir saistošs Pušu tiesību un saistību pārņēmējam.
	4. Aģentūra normatīvajos aktos noteiktās kompetences ietvaros ir tiesīga vienpusēji grozīt vai izbeigt Līgumu, mēnesi iepriekš par to informējot Partneri.
	5. Aģentūra un Partneris var vienoties par papildu pasākumiem un uzdevumiem, kā arī par citām izmaiņām Līgumā, veicot Līguma grozījumus.
	6. Rekvizītu maiņas gadījumā attiecīgā Puse informē otru Pusi bez grozījumu veikšanas Līgumā, atsūtot vēstuli ar jaunajiem rekvizītiem 5 (piecas) darba dienu laikā no attiecīgo izmaiņu rašanās dienas. Paziņojums par rekvizītu maiņu tiek pievienots Līgumam kā tā neatņemama sastāvdaļa.
7. **Strīdu izskatīšanas kārtība**

Puses vienojas, ka visi strīdi un domstarpības, kas saistīti ar Līguma izpildi risināmi pārrunu ceļā, Pusēm vienojoties. Ja pārrunu rezultātā vienošanos neizdodas panākt, strīdi un domstarpības tiek risināti Latvijas Republikas normatīvajos aktos noteiktajā vispārējā kārtībā.

1. **Citi noteikumi**
	1. Visus organizatoriskos jautājumus un informācijas apmaiņu par Projekta īstenošanu, kā arī 17.2.2. un 17.2.3. apakšpunktā norādītā kontaktpersona - Līguma 3.5. apakšpunktā paredzēto pārskatu iesniegšanu, veic Pušu noteiktā kontaktpersona, Koordinators un Karjeras konsultants:
		1. Kontaktpersona no Aģentūras puses: *vārds, uzvārds, tel. Nr.\_\_\_\_\_\_\_\_\_\_\_, e-pasts adrese:\_\_\_\_\_\_\_\_\_\_\_\_\_\_\_\_\_\_\_\_\_\_.*
		2. Partnera Koordinators: *vārds, uzvārds, tel. Nr.\_\_\_\_\_\_\_\_\_\_\_, e-pasts adrese:\_\_\_\_\_\_\_\_\_\_\_\_\_\_\_\_\_\_\_\_\_\_.*
		3. Partnera Karjeras konsultants: *vārds, uzvārds, tel. Nr.\_\_\_\_\_\_\_\_\_\_\_, e-pasts adrese:\_\_\_\_\_\_\_\_\_\_\_\_\_\_\_\_\_\_\_\_\_\_.*
	2. Gadījumā, ja Līguma izpildes laikā tiek nomainītas Līguma 17.1. apakšpunktā minētās personas, Puse par to rakstveidā informē otru Pusi ne vēlāk kā 2 (divu) darba dienu laikā. Atsevišķi Līguma grozījumi par to netiek veikti.
	3. Līgums sagatavots latviešu valodā uz 8 (astoņām) lapām.

**18. Pušu rekvizīti un paraksti**

|  |  |  |
| --- | --- | --- |
| **Valsts izglītības attīstības aģentūra**Adrese: Vaļņu iela 1, Rīga, LV-1050Nodokļu maksātāja reģ. Nr. 90001800413Tālrunis: 67854775e-pasts: info@viaa.gov.lv Pieaugušo izglītības departamenta direktore E. Purmale-Baumane |

|  |
| --- |
| **Pašvaldības nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_**Adrese: \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_,Reģ. Nr. \_\_\_\_\_\_\_\_\_\_\_\_\_\_\_\_,Tālrunis: \_\_\_\_\_\_\_\_\_\_\_\_\_\_\_\_\_\_,e-pasts: |

 |